open-index/open-wikipedia-markdown huggingface dataset:
லோகான் பூனுட் தேசியப் பூங்கா

**லோகான் பூனுட் தேசியப் பூங்கா** (மலாய்: *Taman Negara Loagan Bunut*; ஆங்கிலம்: *Loagan Bunut National Park*) என்பது மலேசியா, சரவாக், மிரி பிரிவில் பாதுகாக்கப்பட்ட ஒரு தேசியப் பூங்கா ஆகும். 

லோகான் பூனுட் என்பது சரவாக் மாநிலத்தின் மிகப்பெரிய இயற்கை ஏரி ஆகும். அந்தப் பெயர் உள்ளூர் பெரவான் மொழி பேசும் பெரவான் சமூகத்தால் வழங்கப்பட்ட பெயர் என அறியப்படுகிறது. 

## பொது

லோகான் பூனுட் தேசியப் பூங்கா பெரும்பாலும் கரி சதுப்பு நிலங்களால் சூழப்பட்டுள்ளது. ஆனால், லோகான் பூனுட் தேசியப் பூங்கா இருக்கும் லோகான் பூனுட் ஏரி, வறட்சி காலத்தில் மறைந்து போகும் தன்மையே அதன் தனித்துவமான தன்மை. அதற்குப் பதிலாக ஒரு பரந்த வறண்ட சேற்று சமதளமான நிலமாக அந்த ஏரி மாறும். இந்த நிகழ்வு ஆண்டுதோறும் பிப்ரவரி முதல் செப்டம்பர் வரையிலான மாதங்களில் ஏற்படும்.

லோகான் பூனுட் தேசியப் பூங்கா 100 கிமீ2 (39 சதுர மைல்) பரப்பளவைக் கொண்டது. அதன் பல்லுயிர்களுக்கும்; தனித்துவமான நீர்வாழ் சுற்றுச்சூழல் அமைப்புக்கும் நன்கு அறியப்பட்டதாகும். இந்தத் தேசிய பூங்கா சனவரி 1, 1990 அன்று அரசிதழில் வெளியிடப்பட்டது; மற்றும் ஆகஸ்டு 29, 1991 அன்று பொதுமக்களுக்கு திறக்கப்பட்டது.[2]

## உயிரினங்கள்
லோகான் பூனுட் தேசியப் பூங்கா பலவகையான உயிரினங்களைக் கொண்டுள்ளது. அவற்றில் சில முக்கியமான உயிரினங்கள்:

* குரைக்கும் மான் - *(Barking Deer)*
* போர்னியோ தாடிப் பன்றிகள் - *(Bornean Bearded Pig)*
* சருகுமான் - *(Mouse Deer)*
* லங்கூர் குரங்கு - *(Langur Monkey)*
* நீண்ட வால் மக்கா குரங்கு - *(Long-tailed Macaque)*
* பழ வௌவால் - *(Flying Fox)*

## காட்சியகம்


File:Muntiacus muntjak 50960281.jpg|குரைக்கும் மான்கள்
File:Bornean Bearded Pig at Bako National Park, Borneo.jpg|போர்னியோ தாடிப் பன்றிகள்
File:Mouse-deer Singapore Zoo 2012.JPG|சருகுமான் 
File:Gray langur (Semnopithecus) by Shantanu Kuveskar.jpg|லங்கூர் குரங்கு
File:Bonnet macaque (Macaca radiata) Photograph By Shantanu Kuveskar.jpg|மக்கா குரங்கு
File:Grey headed flying fox - skimming water - AndrewMercer - DSC00530.jpg|பழ வௌவால்


## மேலும் காண்க

* ராஜாங் சதுப்புநில தேசியப் பூங்கா
* புக்கிட் தீபான் தேசியப் பூங்கா
* மாலுடாம் தேசியப் பூங்கா
* மிரி சிபுத்தி பவளப் பாறைகள் தேசியப் பூங்கா 
* மலேசியத் தேசியப் பூங்காக்களின் பட்டியல்

## மேற்கோள்கள்

## வெளி இணைப்புகள்


பகுப்பு:மலேசியப் பூங்காக்கள்
சுனில் யுனியல்

**சுனில் யுனியல் 'காமா**' (*Sunil Uniyal 'Gama*'), உத்தராகண்டம் மாநிலத்தினைச் சார்ந்தஅரசியல்வாதி ஆவார். இவர் தேராதூன் மாநகராட்சிக்கு 2018ஆம் ஆண்டு நடந்த தேர்தலில் பாரதிய ஜனதா கட்சி சார்பாக மாநகரத் தந்தையாகத் தேர்ந்தெடுக்கப்பட்டார். இவர் மூத்த காங்கிரசு தலைவர் தினேசு அகர்வாலை 35,632 வாக்குகள் வித்தியாசத்தில் தோற்கடித்தார்.

## போட்டியிட்ட தேர்தல்

### தேராதூன் மாநகராட்சி

## மேற்கோள்கள்

பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தராகண்டு அரசியல்வாதிகள்
உத்தராகண்டம் மாநிலங்களவை உறுப்பினர்களின் பட்டியல்

**உத்தராகண்டம் மாநிலங்களவை உறுப்பினர்களின் பட்டியல்** (*List of Rajya Sabha members from Uttarakhand*) என்பது இந்திய நாடாளுமன்றத்தின் மேலவையான மாநிலங்களவையில் இந்தியாவின் உத்தராகண்டம் மாநிலத்திலிருந்து தேர்ந்தெடுக்கப்பட்ட உறுப்பினர்களின் பட்டியல் ஆகும். உத்தராகண்டம் மாநிலச் சட்டமன்றம் மூன்று உறுப்பினர்களைத் தேர்ந்தெடுக்கிறது. இவர்கள் உத்தராகண்டம் சட்டமன்ற உறுப்பினர்களால் மறைமுகமாகத் தேர்ந்தெடுக்கப்படுகின்றனர். உறுப்பினர்கள் ஆறு ஆண்டுகளுக்குப் பதவி வகிக்கின்றனர். மூன்றில் ஒரு பங்கு உறுப்பினர்கள் ஒவ்வொரு இரண்டு வருடங்களிலும் ஓய்வு பெறுகிறார்கள். கட்சிக்கு ஒதுக்கப்பட்ட இடங்களின் எண்ணிக்கை, நியமனத்தின் போது ஒரு கட்சி சட்டமன்றத்தில் வைத்திருக்கும் உறுப்பினர்களின் எண்ணிக்கையால் தீர்மானிக்கப்படுகிறது. குறிப்பிட்ட நபருக்கு வாக்களிக்க ஓர் உறுப்பினரைக் கட்சி பரிந்துரைக்கிறது. மாநில சட்டப்பேரவைகளுக்குள் தேர்தல்கள் விகிதாசாரப் பிரதிநிதித்துவத்துடன் ஒற்றை மாற்றத்தக்க வாக்களிப்பைப் பயன்படுத்தித் தேர்தல் நடத்தப்படுகின்றன.

## தற்போதைய உறுப்பினர்கள்
**விசைகள்**

ஆதாரம்:  இந்திய நாடாளுமன்றம் (மாநிலங்களவை) 

## உத்தரகண்ட் மாநிலங்களவை உறுப்பினர்கள் பட்டியல்
இது உத்தராகண்டம் மாநிலத்தைச் சேர்ந்த அனைத்து மாநிலங்களவை உறுப்பினர்களின் காலவரிசைப்படி பட்டியல் ஆகும்.

**விசைகள்** ஆதாரம்: இந்திய நாடாளுமன்றம் (மாநிலங்களவை)

## மேற்கோள்கள்


## வெளி இணைப்புகள்

* இந்திய அரசால் நடத்தப்படும் மாநிலங்களவை முகப்புப்பக்கம்
* இந்திய அரசால் நடத்தப்படும் மாநிலங்களவை அடிக்கடி கேட்கப்படும் கேள்விகள் பக்கம்
* யார் பட்டியலிடுகிறார்கள்
* மாநில வாரியான பட்டியல்

பகுப்பு:உத்தராகண்டம்
சந்தன் இராம் தாசு

**சந்தன் இராம் தாசு** (10 ஆகத்து 1957-26 ஏப்ரல் 2023) இந்திய அரசியல்வாதியும் உத்தராகண்ட மாநில மேனாள் சட்டமன்ற உறுப்பினரும் ஆவார். பாரதிய ஜனதா கட்சியினைச் சார்ந்த இவர், 2007 முதல் 2023-இல் இறக்கும் வரை உத்தராகண்டம் பாகேசுவர் மாவட்டத்தில் உள்ள பாகேசுவர் சட்டமன்றத் தொகுதியின்  சட்டமன்ற உறுப்பினராகவும் இருந்தவர் ஆவார்.

## மரணம்
தாசு 26 ஏப்ரல் 2023 அன்று தனது 65 வயதில் பாகேசுவர் மாவட்ட மருத்துவமனையில் இறந்தார்.

## மேற்கோள்கள்

பகுப்பு:2023 இறப்புகள்
பகுப்பு:1950கள் பிறப்புகள்
பகுப்பு:உத்தராகண்டு அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
மால் சந்த்

**மால் சந்த்** (*Mal Chand*) என்பவர் ஓர் இந்திய அரசியல்வாதியும் உத்தராகண்டம் சட்டமன்ற மேனாள் உறுப்பினரும் ஆவார். மால்சந்த் முன்பு உத்தரகாசி மாவட்டத்தில் உள்ள புரோலா சட்டமன்றத் தொகுதியிலிருந்து (2002, 2012ஆம் ஆண்டுகளில்) உத்தராகண்டம் சட்டமன்ற உறுப்பினராக பாரதிய ஜனதா கட்சியின் சார்பில் போட்டியிட்டு வெற்றிபெற்று பதவி வகித்தார். இந்திய தேசிய காங்கிரசு கட்சியில் சேர்ந்த இவர், 2022ஆம் ஆண்டு நடைபெற்ற உத்தராகண்டம் சட்டமன்றத் தேர்தலில், புரோலா தொகுதியில் பாஜக வேட்பாளர் துர்கேசுவர் லாலிடம் தோல்வியடைந்தார்.

## தேர்தல் செயல்பாடு

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
கூச்சிங் நீர்சார் தேசியப் பூங்கா

**கூச்சிங் நீர்சார் தேசியப் பூங்கா** (மலாய்: *Taman Negara Tanah Lembap Kuching*; ஆங்கிலம்: *Kuching Wetlands National Park*) என்பது மலேசியா, சரவாக், கூச்சிங் பிரிவு பெட்ரா ஜெயாவில் உள்ள  நீர்சார் தேசியப் பூங்கா ஆகும். ஏற்கனவே அப்பகுதியில் 1702 கி.மீ. பரப்பளவைக் கொண்ட சரவாக் சதுப்புநிலக் காடுகள் *(Sarawak Mangrove Forest Reserve)* இருந்தன. அவற்றின் எச்சங்களே இந்த நீர்சார் தேசியப் பூங்காவாகும்.

கூச்சிங்கில் இருந்து 30 கி.மீ தொலைவில் அமைந்துள்ள இந்த நீர்சார் தேசியப் பூங்கா 1992-இல் அரசிதழில் வெளியிடப்பட்டது. சிபு லாவுட் ஆறு மற்றும் சாலாக் ஆறு; ஆகிய இரண்டு ஆறுகளின் கரையோரப் பகுதிகளில் 66.12 கி.மீ. பரப்பளவைக் கொண்டுள்ளது.

## பொது

இந்தப் பூங்கா, கடலோரச் சுற்றுச்சூழல்; கடல் சுற்றுச்சூழல் மற்றும் நன்னீர்ச் சுற்றுச்சூழல் ஆகிய நீர்த்தடச் சுற்றுச்சூழல் அமைப்புகளால் ஆனது. 12-ஆம் நூற்றாண்டில், இப்பகுதி உள்நாட்டு மக்களிடையே அவர்களின் காடுசார் பொருள்களுக்கு ஒரு முக்கிய வணிக நிலையமாக இருந்தது.

சீன மருத்துவத்தில் மதிப்புமிக்க பொருள்களாக விளங்கிய விலங்குகளின் பாகங்களை இப்பகுதியின் உள்நாட்டு மக்கள் உற்பத்தி செய்தார்கள். அந்த உள்நாட்டு உற்பத்திப் பொருள்களுக்குப் பதிலாக சீனா நாட்டு மண் பாத்திரங்கள் பண்டமாற்று செய்யப்பட்டது.

இங்கு நடத்தப்பட்ட அகழ்வாராய்ச்சிகளின் மூலமாக, பல நூற்றுக்கணக்கான ஆண்டுகளுக்கு முன்பு இப்பகுதியில் இருந்த இரும்பு உருக்கும் தொழில்களின் எச்சங்கள் கண்டுபிடிக்கப்பட்டு உள்ளன. சாந்துபோங் மலை இந்த வணிகர்களுக்கு ஒரு கலப்பயணப் புள்ளியாகச் செயல்பட்டு இருக்கலாம் என அறியப்படுகிறது.

## உயிரினங்கள்

கூச்சிங் நீர்சார் தேசியப் பூங்கா பலவகையான உயிரினங்களைக் கொண்டுள்ளது. அவற்றில் சில முக்கியமான உயிரினங்கள்:

* தும்பிக்கை குரங்குகள் - *(Proboscis monkey)*
* நீண்ட வால் மக்கா குரங்கு - *(Long-tailed Macaque)*
* லங்கூர் குரங்கு - *(Langur Monkey)*
* வெள்ளை வயிற்றுக் கடற்கழுகு - White-bellied sea eagle
* கோபி மீன் - *(Goby)*
* குதிரைலாட நண்டு - *(Horseshoe crab)*
* நீர் நாய் - *(Hairy-nosed otter)*
* ஐராவதி ஓங்கில் - *(Irrawaddy dolphin)*
* உவர் நீர் முதலை - *(Saltwater crocodile)*
* இருவாய்ச்சி பறவை - *(Hornbill)*

## காட்சியகம்

File:Proboscis Monkey in Borneo.jpg|தும்பிக்கை குரங்குகள்
File:Bonnet macaque (Macaca radiata) Photograph By Shantanu Kuveskar.jpg|மக்கா குரங்கு
File:Gray langur (Semnopithecus) by Shantanu Kuveskar.jpg|லங்கூர் குரங்கு
File:Haliaeetus leucogaster -Gippsland, Victoria, Australia-8.jpg|வெள்ளை வயிற்றுக் கடற்கழுகு
File:Great hornbill Photograph by Shantanu Kuveskar.jpg|இருவாய்ச்சி பறவை
File:Otter from Cambodia.jpg|நீர் நாய்
File:Tachypleus gigas.JPG|குதிரைலாட நண்டு 
File:Tursiops truncatus 01.jpg|ஐராவதி ஓங்கில்
File:SaltwaterCrocodile('Maximo').jpg|உவர் நீர் முதலை
File:Rhinogobius sp. CB(Hamamatsu,Shizuoka,Japan).jpg|கோபி மீன்


## மேலும் காண்க

* பத்தாங் ஆய் தேசியப் பூங்கா
* ராஜாங் சதுப்புநில தேசியப் பூங்கா
* மாலுடாம் தேசியப் பூங்கா
* பாக்கோ தேசியப் பூங்கா 
* மலேசியத் தேசியப் பூங்காக்களின் பட்டியல்

## மேற்கோள்கள்

## வெளி இணைப்புகள்


பகுப்பு:மலேசியப் பூங்காக்கள்
மகேந்திர பட்

**மகேந்திர பட்** (*Mahendra Bhatt*) என்பவர் ஓர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். மகேந்திர பட் தற்போது உத்தராகண்டம் மாநில பாஜக தலைவராகப் பணியாற்றி வருகிறார். பட் சமோலி மாவட்டத்தில் உள்ள பத்ரிநாத் சட்டமன்றத் தொகுதியிலிருந்து உத்தராகண்டம் சட்டமன்ற உறுப்பினராக 2017 முதல் 2022 வரை இருந்தார். 2024 ஏப்ரல் 24 முதல் இவர் இந்திய நாடாளுமன்றத்தின் மேலவை உறுப்பினராக உள்ளார்.

## பதவிகள் வகித்தவர்

## தேர்தல் செயல்பாடு

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
பகுப்பு:உத்தராகண்டு நபர்கள்
உபெரோடான்

***உபெரோடான்*** (*Uperodon*) என்பது கூர்வாய்த் தவளைகளின் ஒரு பேரினம் ஆகும். இவை தெற்காசியாவில் (பாக்கித்தான், இந்தியா, இலங்கை, பூட்டான், நேபாளம் மற்றும் வங்கதேசம் மற்றும் மியான்மர்) காணப்படுகின்றன. 2016ஆம் ஆண்டில் *ராமனெல்லா* பேரினம் இதன் ஒத்தபெயருக்குள் கொண்டுவரப்பட்டபோது *உபெரோடான்* தன் தற்போதைய நிலையினை அடைந்தது. இந்தத் தவளைகளின் பொதுவான பெயர்கள் **கோளத் தவளை** மற்றும் **பலூன் தவளை** இவற்றின் தடிமனான தோற்றத்தைக் குறிக்கின்றன. **புள்ளி தவளை** என்பது கடைசியாகக் குறிப்பாக முன்னாள் பேரினமான **ராமநெல்லா**வினைக் குறிக்கின்றன.

எறும்புகள் மற்றும் கறையான்களை உண்ணும் தவளைகளை *உபெரோடான்* உள்ளடக்கியது.

## சிற்றினங்கள்
இப்பேரினத்தில் 12 அங்கீகரிக்கப்பட்ட சிற்றினங்கள் உள்ளன. 

* ''உபெரோடான் ஆனமலையன்சிசு'' (ராவ், 1937)  
* ''உபெரோடான் குளோபுலோசசு''  (குந்தர், 1864)  
* *உபெரோடான் மான்டானசு*  (ஜெர்டன், 1853)  
* *[[இந்தியப் புள்ளி தவளை|உபெரோடான் மோர்மோராட்டசு]]*  (ராவ், 1937)  
* உபெரோடோன் நாகாய்  (மனமேந்திர-அராச்சி மற்றும் பெத்தியகோடா, 2001)  
* உபெரோடான் அப்சுகருசு (குந்தர், 1864)  
* உபெரோடான் பால்மேடசு (பார்கர், 1934)  
* உபெரோடான் ரோகானிகார்க், செனவிரத்னே, விஜயதிலக, புக், டியூட்டி, மனமேந்திர-அராச்சி, மீகாசுகம்புரா மற்றும் பிஜு, 2018
* *[[பளிங்கு ஊதுபைத் தவளை|உபெரோடான் சிசுடோமா]]*  (ஸ்னைடர், 1799)  
* *[[வண்ணத் தவளை|உபெரோடான் டேப்ரோபானிகசு]]*  (பார்கர், 1934)  
* உபெரோடான் டிரையாங்குலோரிசு (குந்தர், 1876)  
* *உபெரோடான் வேரிகாட்டசு*  (இசுடோலிக்சுகா, 1872)  

உலக நீர்வாழ் உயிரினங்களால் *உபெரோடான் ஆனைமலையன்சிசு* என்பதற்கு ஒத்ததாகக் கருதப்படும் *உபெரோடோன் மைனர்* ராவ், 1937ஐயும் *ஆம்பிபியாவெப்* பட்டியலிடுகிறது.

## மேற்கோள்கள்

பகுப்பு:நீர்நில வாழ்வனப் பேரினங்கள்
பகுப்பு:தவளைகள்
அப்பி மலை

**அப்பி மலை** (மலாய் மொழி: *Gunung Api*; ஆங்கிலம்: *Mount Api*) என்பது மலேசியா, சரவாக், மிரி பிரிவு, மாருடி மாவட்டத்தில் அமைந்துள்ள ஒரு மலை ஆகும். இந்த மலை முலு மலை தேசியப் பூங்கா எல்லைக்குள் அமைந்துள்ளதால், இந்த மலைக்கு ஏடன் தோட்டம் *(Garden of Eden)* எனவும் பெயரிடப்பட்டது. 

அப்பி மலை அதன் தாவரக் குடுவைகளின் பன்முகத்தன்மைக்கு பெயர் பெற்றது. அப்பி மலையில் ஐந்து வகையான தாவரக் குடுவைகள் பதிவு செய்யப்பட்டுள்ளன.

## பல்லுயிர்கள்

அப்பி மலையின் சுண்ணாம்புக் கற்கள் மற்றும் தனிமைப்படுத்தப்பட்ட மலைச் சிகரங்கள் பல தனித்துவமான தாவரங்களைக் கொண்டுள்ளன. அத்துடன் அழிந்து வரும் தாவரங்கள் மற்றும் விலங்குகளின் தாயகமாகவும் விளங்குகிறது.https://mulupark.com/about-us/mulu-world-heritage-area/ 

அப்பி மலையானது தாழ்நிலக் காட்டுத் தாவரங்களில் (*Dipterocarpaceae*)  இருந்து மலைத்தொடர் தாவரங்கள் (*Montane Vegetations*) வரையிலான உயிரியல் அமைப்புகளைக் கொண்டுள்ளது.

## பொது

முலு மலை தேசியப் பூங்காவில் மூன்று மலைகள் ஆதிக்கம் செலுத்துகின்றன: முலு மலை (2,376 மீ - 7,795 அடி)]; அப்பி மலை (1,750 மீ - 5,740 அடி) மற்றும் பெனாரத் மலை (1,858 மீ - 6,096 அடி). 

முலு மலை ஒரு மணற்கல் மலை; அப்பி மலை மற்றும் பெனாரத் மலை ஆகியவை சுண்ணாம்பு மலைகள். முலு மலையின் உச்சி பாசி காடுகளால் மூடப்பட்டுள்ளது; அதே சமயத்தில் அபி மலையின் உச்சியில் சுண்ணாம்புக் கற்கள் காணப்படுகின்றன.

## நிலவியல்

அப்பி மலை பொதுவாகவே, கரடுமுரடான சிகரங்கள், செங்குத்தான முகடுகள், மலைப் பாதைகள், பாறைகள், அகன்ற பள்ளத்தாக்குகள், சுண்ணாம்புக் கரடுகளைக் கொண்ட பாறைக் கோபுரங்கள், குகைகள், வெந்நீர் ஊற்றுகள், வெள்ளப்பெருக்குச் சமவெளிகள் மற்றும் நீர்வீழ்ச்சிகள் ஆகியவற்றைக் கொண்டுள்ளது.

### குகைகள்

* **சரவாக் நிலவறை** - உலகின் மிகப்பெரிய நிலத்தடி அறைகளில் ஒன்றாகும்; 600 மீ (2,000 அடி) நீளம், 415 மீ (1,362 அடி) அகலம்; குறைந்த பட்ச உயரம் 80 மீ (260 அடி)
* **மான் குகை** - உலகின் மிகப்பெரிய குகைப் பாதை; 120 மீ (390 அடி) முதல் 150 மீ (490 அடி) வரையிலான சுற்றளவு 
* **கிளியர்வாட்டர் குகை** - தென்கிழக்கு ஆசியாவின் மிக நீளமான குகை; 227.2 கிமீ வரையிலான நீளத்தைக் கொண்டது

## காட்சியகம்


File:Natural spring at Clearwater Cave.jpg|கிளியர்வாட்டர் குகையின் நீரூற்று
File:Limestone Cliff (23387681662).jpg|முலு பூங்கா சுண்ணாம்பு மலை
File:View over Mulu National Park (21177354611).jpg|அழகிய முலு பூங்கா
File:Interior of Clearwater Cave 2.jpg|கிளியர்வாட்டர் குகையின் உட்பாகம்


## மேலும் காண்க
* சாந்துபோங் மலை
* மூருட் மலை
* முலு மலை
* நியா தேசிய பூங்கா
* மலேசிய மலைகளின் பட்டியல்

## மேற்கோள்கள்

## மேலும் படிக்க
* *National Parks of Sarawak*, by Hans P. Hazebroek, Abang Kashim bin Abang Morshidi. .
* *The Encyclopedia of Malaysia*, .
*  ''On the Law Which Has Regulated the Introduction of New Species'' .
* AR Wallace travelog to Borneo and the Malay World.

## வெளி இணைப்புகள்

* Satellite image from Google Earth
* Sarawak Tourism page on the mountain
* A song about the two princesses, with translations 

பகுப்பு:மலேசிய மலைகள்
பகுப்பு:சரவாக் மலைகள்
சாந்துபோங் மலை

**சாந்துபோங் மலை** (மலாய் மொழி: *Gunung Santubong*; ஆங்கிலம்: *Mount Santubong*) என்பது மலேசியா, சரவாக், கூச்சிங் பிரிவு, கூச்சிங் மாவட்டத்தில் அமைந்துள்ள ஒரு மலை ஆகும். இந்த மலை மாநிலத் தலைநகர் கூச்சிங்கிற்கு வடக்கே சுமார் 35 கி.மீ. தொலைவில் அமைந்துள்ளது. பெரும்பாலான நாட்களில் கூச்சிங்கில் இருந்து அதன் மலை உச்சி நன்றாகத் தெரியும்.

சாந்துபோங் எனும் சொல் தயாக்கு மக்களின் இபான் மொழியிலிருந்து வந்தது. சூரியன் என்று பொருள்படும். மழைக்காட்டுச் சரிவுகள்; சதுப்புநிலக் காடுகள்; ஆறுகள்; நீர் சேற்றுத் தடங்களை மையமாகக் கொண்ட அழகான இயற்கை ஈர்ப்புகள்; இவையே சாந்துபோங் மலையின்  தனிதன்மைகள் ஆகும்.

சாந்துபோங் மலையின் அடிப்பாகத்தைச் சுற்றிலும் பல நூறு ஆண்டுகள் பழமையான இந்து இராச்சியங்களின் அடையாளங்கள் கிடைத்து உள்ளன.

## வரலாறு

இந்த மலை மணற்கற்களால் ஆனது. 1855-ஆம் ஆண்டில், சரவாக்கில் இயற்கைத் தொடர்பான மாதிரிகளைச் சேகரிக்கும் போது, பிரித்தானிய இயறகை உயிரியல் அறிஞர் ஆல்பிரடு அரசல் வாலேசுhttps://web.archive.org/web/20070829070425/http://etext.library.adelaide.edu.au/w/wallace/alfred_russel/malay/ "சரவாக் சட்டம்"http://www.wku.edu/~smithch/wallace/S020.htm  என்று அழைக்கப்படும் ஒரு கட்டுரையை எழுதினார். 

அந்தக் கட்டுரை பரிணாம உயிரியல் தொகுதியில் படிவளர்ச்சிக் கொள்கையைப் பற்றியது. அது உயிரியல் பரிணாமக் கோட்பாட்டின் முன்னோடியாகக் கருதப்படுகிறது.

## காட்சியகம்

File:Ropes and ladders on santubong.jpg|
File:Santubong Peninsula seen from Santubong River (15659139549).jpg|
File:Santubong Peninsula seen from Santubong River (15850215991).jpg|
File:Fish Farms along Santubong River with Santubong Peninsula in the background (15225279113).jpg|
File:Gunung Santubong.jpg|


## மேலும் காண்க
* மலேசிய மலைகளின் பட்டியல்

## மேற்கோள்கள்

## மேலும் படிக்க
* *National Parks of Sarawak*, by Hans P. Hazebroek, Abang Kashim bin Abang Morshidi. .
* *The Encyclopedia of Malaysia*, .
*  ''On the Law Which Has Regulated the Introduction of New Species'' .
* AR Wallace travelog to Borneo and the Malay World.

## வெளி இணைப்புகள்

* Satellite image from Google Earth
* Sarawak Tourism page on the mountain
* A song about the two princesses, with translations 

பகுப்பு:மலேசிய மலைகள்
பகுப்பு:சரவாக் மலைகள்
அமரு சதகம்

**அமரு சதகம்** (अमरुशतक) என்பது அமருவின் நூறு சரணங்கள் என்றும் அழைக்கப்படும் சமஸ்கிருதக் கவிதை நூலாகும். இக்கவிதைகள் அமருவால் எழுதப்பட்டது. இது சுமார் 7வது அல்லது 8வது நூற்றாண்டைச் சேர்ந்த கவிதைகளின் தொகுப்பாகும். 

சமஸ்கிருத இலக்கியத்தின் வரலாற்றில் சிறந்த பாடல் வரிகளில் ஒன்றாக அமருசதகம் வகைபடுத்தப்பட்டுள்ளது, காளிதாசர் மற்றும் பரத்ரிஹரியின் ஶ்ரீங்கராசதகத்துடன் இது ஒப்பிடப்படுகிறது. ஒன்பதாம் நூற்றாண்டின் இலக்கிய விமர்சகர் ஆனந்தவர்தன தனது த்வண்யலோகத்தில் "கவிஞர் அமருவின் ஒற்றைச் சரணம் ... முழுத் தொகுதிகளிலும் காணப்படுவதற்கு சமமான அன்பின் சுவையை வழங்கக்கூடும்" என்றார். அமரு சதகத்தின் வசனங்கள் கவிஞர்கள் மற்றும் விமர்சகர்களால் மற்ற கவிதைகளை மதிப்பிடுவதற்கு எடுத்துக்காட்டுகளாகவும் தரங்களாகவும் பயன்படுத்தப்படுகின்றன. ஆண்ட்ரூ ஷெல்லிங் இதை "உலகின் எந்த இடத்திலும் உருவாக்குவது போல் அசல் மற்றும் தெளிவான காதல் கவிதை" என்று விவரிக்கிறார்.

## உள்ளடக்கம்
இதன் கவிதைகள் சிற்றின்பம், காதல், பேரார்வம், பிரிதல், ஏக்கம், நல்லிணக்கம், மகிழ்ச்சி மற்றும் துக்கம் போன்ற அம்சங்களை உள்ளடக்கியது. கிரெக் பெய்லி குறிப்பிடுகையில், இது "கவர்ச்சி, துரோகம் போன்ற சமூக அம்சங்களைப் பற்றியது. இது சிற்றின்பத்தைப் பற்றியது என்பதால் பெண்பால் கோபம் மற்றும் ஆண்பால் சுய-பரிதாபம்" ஆகியவற்றைக் கொண்டுள்ளது என்றார். இதேபோல் ஷெல்லிங், "காதலின் அனைத்து சுவைகளும் அல்லது நுணுக்கங்களும் இக்கவிதைப் புத்தகம் கொண்டுள்ளது என்றார். மேலும் நிறைவுற்றதன் இனிமையை விட பிரிவினை அல்லது காட்டிக்கொடுப்பின் கசப்பான சுவைக்கு முக்கியத்துவம் கொடுக்கப்பட்டுள்ளது எனவும் குறிப்பிட்டார்.

## மேற்கோள்கள்

பகுப்பு:சமசுகிருத இலக்கியம்
பகுப்பு:சமசுகிருத நூல்கள்
இந்திய ஊதுபை தவளை

**உபெரோடான் குளோபுலோசசு** (*Uperodon globulosus*) அல்லது **இந்திய ஊதுபை தவளை** (*Indian balloon frog*), என்பது இந்தியா, நேபாளம் மற்றும் வங்காளதேசத்தில் காணப்படும் குறுகிய வாய்த் தவளை சிற்றினமாகும். இது இந்தியக் கோளத் தவளை, **சாம்பல் ஊதுபை தவளை** மற்றும் **பெரிய ஊதுபை தவளை** போன்ற பல பொதுவான பெயர்களில் அறியப்படுகிறது. மேற்குத் தொடர்ச்சி மலையிலிருந்து பெறப்பட்ட மாதிரிகள் விவரிக்கப்படாத ஒரு சிற்றினத்தைக் குறிக்கலாம்.
இடது|thumb
*உபெரோடான் குளோபுலோசசு* தோற்றத்தில் மிகவும் தடிமனாக இருக்கிறது. இதன் நெருங்கிய உறவினர் *உபெரோடோன் சிசுடோமாவை* விடவும் இது பெரியது. இதன் உடல் நீளம் 76 மி.மீ. வரை வளரக்கூடியது. இது காடுகள் மற்றும் விவசாய நிலங்களில் காணப்படும் ஒரு புதைந்து வாழக்கூடிய உயிரியாகும்.

## மேற்கோள்கள்

பகுப்பு:தவளைகள்
அவிட்டநல்லூர்

** அவிட்டநல்லூர்**  (Avitanallur)  இந்தியாவின் கேரளா மாநிலத்தில் கோழிக்கோடு மாவட்டத்தில் உள்ள ஒரு கிராமமாகும். புகழ்பெற்ற மலையாளக் கவிஞர் என். என். காக்காடு பிறப்பால் அவிட்டாநல்லூர் கிராமம் பிரபலமடைந்துள்ளது. இந்தக் கிராமத்தின் அதிகாரப்பூர்வ பெயர் அவிட்டநல்லூர் என்றாலும், இது உள்ளூரில் கூட்டல்லிடா என்ற பெயரால் அழைக்கப்படுகிறது.

ஒரு நல்ல இடம் என்று பொருள் கூறும் அவிட்ட-நல்ல-ஊர் என்பது அவிட்டநல்லூர் என்ற மலையாள மொழிச் சொல்லாகும். இந்த சிறிய கிராமத்தில் கிட்டத்தட்ட 300 இல்லங்கள் (பிராமண இல்லம்) இருந்தன.  அவற்றில் பெரும்பாலானவை மலபார் மாகாணத்திற்கு திப்பு சுல்தான் படையெடுத்தபோது தாக்கப்பட்டு கொள்ளையடிக்கப்பட்டன.

## மக்கள்தொகை
2001 ஆம் ஆண்டு மேற்கொள்ளப்பட்ட  இந்திய மக்கள் தொகை கணக்கெடுப்பின்படி, அவிட்டநல்லூர் கிராமத்தின் மக்கள் தொகை 17,007 ஆகும், இதில் 8,406 ஆண்கள் மற்றும் 8,601 பெண்கள் இருந்தனர்.

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி இங்கு 4541 குடும்பங்கள் வசித்தன. அவிட்டநல்லூர் கிராமத்தின் மக்கள்தொகை 18398 ஆகவும், இதில் 8839 ஆண்களாகவும் 9559 பேர் பெண்களாகவும் இருந்தனர்.

## போக்குவரத்து
அவிட்டநல்லூர் கிராமம் கோயிலாண்டி நகரம் வழியாக இந்தியாவின் பிற பகுதிகளுடன் இணைகிறது. அருகிலுள்ள விமான நிலையங்கள் கண்ணூர் மற்றும் கோழிக்கோடு ஆகும். அருகிலுள்ள இரயில் நிலையம் கோயிலண்டியில் உள்ளது. தேசிய நெடுஞ்சாலை 66 கோயிலாண்டி வழியாகச் செல்கிறது மற்றும் வடக்கத்திய பகுதி மங்களூர், கோவா மற்றும் மும்பை ஆகிய நகரங்களை இணைக்கிறது. தெற்கு பகுதி கொச்சின் மற்றும் திருவனந்தபுரத்துடன் இணைகிறது. குட்டியாடி வழியாக செல்லும் கிழக்கு தேசிய நெடுஞ்சாலை 54 மானந்தவாடி, மைசூர் மற்றும் பெங்களூரை இணைக்கிறது.

## மேற்கோள்கள்

பகுப்பு:Coordinates on Wikidata
பகுப்பு:கோழிக்கோடு மாவட்டத்தில் உள்ள ஊர்களும் நகரங்களும்
ஆழியூர்

**ஆழியூர்** (*Azhiyur*) இந்தியாவின் கேரள மாநிலத்தில் கோழிக்கோடு மாவட்டத்தில் உள்ள வடகரா வட்டத்தில் உள்ள ஒரு கிராமமாகும்.  மாகே இரயில் நிலையம் ஆழியூர் அருகே அமைந்துள்ளது.

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஆழியூர் 13351 ஆண்களையும் 15380 பெண்களையும் உள்ளடக்கிய 28731 பேர் என்ற மக்கள் தொகையைக் கொண்டிருந்தது. இது மய்யாழிக்கு (மாகி) அருகில் அமைந்துள்ளது.

## போக்குவரத்து
ஆழியூர் கிராமம் மேற்கில் வாதகரா நகரம் மற்றும் கிழக்கில் குட்டியாடி நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை  66 வாதகரா நகரம் வழியாகச் செல்கிறது மற்றும் வடக்கத்திய பகுதி மங்களூர், கோவா மற்றும் மும்பை ஆகிய நகரங்களை இணைக்கிறது. தெற்கு பகுதி கொச்சின் மற்றும் திருவனந்தபுரத்துடன் இணைகிறது. குட்டியாடி வழியாக செல்லும் கிழக்கு நெடுஞ்சாலை மானந்தவாடி, மைசூர் மற்றும் பெங்களூரை இணைக்கிறது. அருகிலுள்ள விமான நிலையங்கள் கண்ணூர் மற்றும் கோழிக்கோடு ஆகியவையாகும்.  அருகிலுள்ள இரயில் நிலையம் மாகியில் உள்ளது.

## முன்மொழியப்பட்ட புதிய மாகே நகராட்சி
முன்மொழியப்பட்ட புதிய மாகே நகராட்சி பின்வருவனவற்றை உள்ளடக்கியது:

* ஆழியூர் பஞ்சாயத்து, வாதகரா தாலுகா, கோழிக்கோடு மாவட்டம், கேரளா
* புதிய மாகே பஞ்சாயத்து, தலசேரி தாலுகா, கண்ணூர் மாவட்டம், கேரளா
* சோக்லி பஞ்சாயத்து, தலசேரி தாலுகா, கண்ணூர் மாவட்டம், கேரளா
* பன்னியனூர் ஊராட்சி, தலசேரி தாலுகா, கண்ணூர் மாவட்டம், கேரளா

## மேலும் காண்க
* வாதகரா

## மேற்கோள்கள்

பகுப்பு:Coordinates on Wikidata
பகுப்பு:கோழிக்கோடு மாவட்டத்தில் உள்ள ஊர்களும் நகரங்களும்
பேளூர் நாயக்கர்கள்

**பேளூர் நாயக்கர்கள்** (*Nayaks of Belur*) 
இந்தியாவின் கருநாடக மாநிலத்தில், ஹாசன் மாவட்டத்தில், ஐகூர் எனும் ஊரை தலைமையிடமாகக் கொண்டு சிங்கப்பா நாயக்கரால் 1397இல் நிறுவப்பட்ட அரசாகும்.
பேளூர் நாயக்கர்கள் துவக்க காலத்தில், விசயநகரப் பேரரசின் கீழ் குறுநில மன்னர்களாக இருந்தவர்கள். விசயநகரப் பேரரசின் வீழ்ச்சிக்கு பின்னர் கி.பி 1565இல் தென் கர்நாடகத்தின் ஹாசன், குடகு பகுதிகளை சுதந்தரமாக ஆண்டனர். பேளூர் நாயக்கர்கள், ஆந்திராவை பூர்வீகமாக கொண்ட தெலுங்கு பலிஜா இன குழுவை சேர்த்தவர்கள் ஆவார். பேளூர் நாயக்க மன்னன் கிருஷ்ணப்ப நாயக்கரின் உடன் பிறந்த சகோதரரான சூரப்ப நாயக்கர் என்பவர் தமிழ்நாட்டின் செஞ்சி நகரத்தை தலைநகராகக் கொண்டு ஆட்சி செய்தவர் என்பது குறிப்பிடத்தக்கது.
## பேளூர் நாயக்கர்களின் பட்டியல்
* சிங்கப்பா நாயக்கர் (1397 - 1405)
* மஞ்சய்யா நாயக்கர்
* வையப்ப நாயக்கர் 
* கிருஷ்ணப்ப நாயக்கர்  (1524–1566)
* வெங்கடாத்ரி நாயக்கர் (1566–1584)
* கிருஷ்ணப்ப நாயக்கர் (1588 -1625)
* இலட்சுமணப்பா நாயக்கர்  (1588 - 1605)
* திருமலை நாயக்கர்  (1640)
* வெங்கடாத்ரி நாயக்கர் (1626 -1548)
* கிருஷ்ணப்ப நாயக்கர் (1548 - 1554)
* வெங்கடாத்ரி நாயக்கர் (1655 -1670)
* கிருஷ்ணப்ப நாயக்கர் (1685 - 1692)
* கிருஷ்ணப்ப நாயக்கர் (1711 - 1712)
* வெங்கடாத்ரி நாயக்கர் (1708 - 1752)
* கிருஷ்ணப்ப நாயக்கர் (1755 - 1794)
* வெங்கடாத்ரி நாயக்கர் (1799 - 1802)

## இதனையும் காண்க
* விஜயநகரப் பேரரசு
* செஞ்சி நாயக்கர்கள்

## மேற்கோள்கள்

பகுப்பு:நாயக்க அரசர்கள்
பகுப்பு:கர்நாடக வரலாறு
பகுப்பு:இந்திய அரச மரபுகள்
பகுப்பு:தெலுங்கு மக்கள்
இரித்விக் கட்டக்

**இரித்விக் குமார் கட்டக்** (*Ritwik Kumar Ghatak*) (நவம்பர் 4,1925 6,1976) ஓர் இந்தியத் திரைப்பட இயக்குநரும், திரைக்கதை ஆசிரியரும், நடிகரும் மற்றும் நாடக ஆசிரியரும் ஆவார். சத்யஜித் ராய், தபன் சின்ஹா மற்றும் மிருணாள் சென் போன்ற சமகால வங்காளத் திரைப்படத் தயாரிப்பாளர்களுடன் சேர்ந்து, இவரது திரைப்படங்கள் முதன்மையாக சமூக யதார்த்தம், பிரிவினை மற்றும் பெண்ணியம் ஆகியவற்றை உன்னிப்பாக சித்தரித்ததற்காக நினைவுகூரப்படுகிறது. 1974 ஆம் ஆண்டில் தனது *ஜுக்தி டக்கோ ஆர் கப்போ* படத்திற்காக சிறந்த கதைக்கான தேசிய திரைப்பட விருதுக்கான ரஜத் கமல் விருதையும், வங்காளதேசத் திரைப்பட பத்திரிகையாளர் சங்கத்தின் டிடாஷ் ஏக்தி நாதிர் நாமின் சிறந்த இயக்குனருக்கான விருதையும் வென்றார். 1970 ஆம் ஆண்டில் இந்திய அரசு இவருக்கு பத்மசிறீ விருது வழங்கி கௌரவித்தது.

## திரைப்படங்கள்
கட்டக்கின் *மதுமதி* (1958) என்ற இந்தித் திரைப்படம் பெரிய வணிக வெற்றியைப் பெற்றது. இப்படத்திற்கு இவர் திரைக்கதை எழுதினார். மறுபிறவி என்ற கருப்பொருளைக் கையாள்வதில் இது ஆரம்பகாலத் திரைப்படமாகாக் கருத்ப்படுகிறது. மேலும் இந்தியத் திரைப்படங்கள், இந்தியத் தொலைக்காட்சி மற்றும் ஒருவேளை உலகத் திரைப்படங்கள் ஆகியவற்றில் மறுபிறவி கருப்பொருளை கையாளும் பல பிற்கால படைப்புகளுக்கு உத்வேகம் அளித்ததாக நம்பப்படுகிறது. இது அமெரிக்கத் திரைப்படமான *தி ரீன்கார்நேஷன் ஆஃப் பீட்டர் ப்ரௌட்* (1975) மற்றும் இந்தித் திரைப்படமான *கர்ஸ்* (1980) ஆகிய இரண்டிற்கும் உத்வேகம் அளித்திருக்கலாம். இவை இரண்டும் மறுபிறவி குறித்துக் கையாளப்பட்டு அந்தந்த கலாச்சாரங்களில் செல்வாக்கு செலுத்தியுள்ளன. குறிப்பாக *கர்ஸ்* பல முறை மறு ஆக்கம் செய்யப்பட்டது. கன்னடத் திரைப்படமான *யுக புருஷ்* (1989), தமிழ்த் திரைப்படமான எனக்குள் ஒருவன் (1984) மற்றும் மிக சமீபத்தில் பாலிவுட் திரைப்படமான *கர்ஸ்* (2008) ஆகியன.

## சித்தாந்தம்
கட்டக் ஒரு கோட்பாட்டாளராகவும் இருந்தார். திரைப்படங்கள் குறித்த இவரது கருத்துக்களும் வர்ணனைகளும் அறிவார்ந்த ஆய்வுகள் மற்றும் ஆராய்ச்சிகளின் ஒரு பகுதியானது. ஒரு திரைப்படத் தயாரிப்பாளராக, இவர் ஆண்கள் மற்றும் அவர்களது வாழ்க்கை, குறிப்பாக சாமானிய மக்களின் அன்றாட போராட்டங்கள் ஆகியவற்றில் கவனம் செலுத்தினார். வங்காளம் பிரித்து ஒரு புதிய நாட்டை உருவாக்கிய 1947 வங்காளப் பிரிவினையை இவரால் ஒருபோதும் தனது அனைத்து படங்களிலும், இவர் இந்த கருப்பொருளைக் கையாண்டார்.

இவரைப் பொறுத்தவரை, திரைப்படத் தயாரிப்பு என்பது ஒரு கலை வடிவமாகவும், மக்களுக்கு சேவை செய்வதற்கான ஒரு வழிமுறையாகவும் கருதினார். படங்கள் மூலம் மக்களின் துயரங்கள் மற்றும் துன்பங்கள் குறித்து தனது கோபத்தை வெளிப்படுத்தும் ஒரு வழியாக்கிக் கொண்டார்.

## மேற்கோள்கள்

## மேலும் வாசிக்க
* 
* 
* *Ritwik Ghatak: The Celluloid Rebel*: Shoma A. Chatterji , 
* *Riwik Kumar Ghatak*: (a monograph) Haimanti Banerjee, National Film Archive of India, Pune, 1985. 
* 
* Refugee Women In Ritwik Ghatak Movies= Debasmita Ray,  Kolkata ()

## வெளி இணைப்புகள்

* 
* 
* Film Analysis Acquarello
* Ritwik Ghatak films reviews

பகுப்பு:பத்மசிறீ விருது பெற்ற கலைத் துறையினர்
பகுப்பு:டாக்கா நபர்கள்
பகுப்பு:வங்காள எழுத்தாளர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:1976 இறப்புகள்
பகுப்பு:1925 பிறப்புகள்
உபெரோடான் டிரையாங்குலோரிசு

**உபெரோடான் டிரையாங்குலோரிசு** (*Uperodon triangularis*) என்பது தென்மேற்கு இந்தியாவில் காணப்படும் கூர்வாய்த் தவளை சிற்றினமாகும். இவை மேற்குத் தொடர்ச்சி மலைகளில் மட்டுமே காணப்படுகின்றன. இங்கு இவை மரங்களில் காணப்படும் பொந்து/குழிகளில் தேங்கியிருக்கும் நீரில் இனப்பெருக்கம் செய்வதாக அறியப்படுகிறது. ஆண்களின் அழைப்புகள் 0.6 மற்றும் 1.1 கிலோஹெர்ட்ஸ் அதிர்வெண் வரம்புடன் 0.3 வினாடி காலத்தின் சுமார் 30 துடிப்புகளால் ஆனவை. இவை ஒவ்வொரு மூன்று விநாடிக்கும் ஒரு முறை வெளியிடப்படுகின்றன.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
மைக்ரோகைலினே

**மைக்ரோகைலினே** (*Microhylinae*) என்பது மைக்ரோகைலிட் எனும் கூர்வாயத்தவளைகளின் துணைக்குடும்பமாகும். இதில் 9 பேரினங்கள் உள்ளன. மைக்ரோகைலிடே குடும்பமானது சுமார் 52 மில்லியன் ஆண்டுகள் பழமையானது என்று தொகுதி வரலாற்று ஆய்வுகள் மதிப்பிட்டுள்ளன.

## பேரினங்கள்
பின்வரும் பேரினங்கள் மைக்ரோகைலினே என்ற துணைக்குடும்பத்தில் அங்கீகரிக்கப்பட்டுள்ளன.

* *கிளைபோக்ளோசசு* குந்தர், 1869
* *கலௌலா* கிரே, 1831
* *மெட்டாப்ரினெல்லா* பார்க்கர், 1934
* *மைக்ரோஹைலா* சுசுடி, 1838
* *மைக்ரிலெட்டா* துபோயிசு, 1987
* *மிசுடிசெல்லசு* சோனாலி & பிஜு, 2019
* *[[நானோகைலா]]* பொயர்கோவ், கோரின் & செர்சு, 2021
* *பிரைனெல்லா* பௌலெஞ்சர், 1887பௌலெங்கர், 1887
* *[[உபெரோடான்]]* துமெரில் & பிப்ரான், 1841

## மேற்கோள்கள்

## வெளி இணைப்புகள்

* [மலேசிய தீபகற்பத்தின் நீர்நிலவாழ் உயிரினங்கள் மற்றும் ஊர்வன-Microhylidae''மைக்ரோஹைலிடே''](http://www.amphibia.my/page.php?pageid=Browse%20Species%20Guide&family=Microhylidae%20(Narrow-mouthed%20Frogs))

பகுப்பு:நிலநீர் வாழிகள்
ஆனைமலை புள்ளி தவளை

**ஆனைமலை புள்ளி தவளை** (*Anamalai dot frog*) என்பது (*உபெரோடான் ஆனமலையன்சிசு*), ஆனமலை ராமனெல்லா அல்லது **சிவப்பு-பழுப்பு மைக்ரோகைலிட் தவளை** என்றும் அழைக்கப்படுவது தென்னிந்தியாவில் காணப்படும் குறுகிய-வாய் தவளை சிற்றினமாகும். இது மேற்குத் தொடர்ச்சி மலையில் தென்பகுதியில் கோயம்புத்தூர் மாவட்டத்தில் உள்ள ஆனைமலையின் அடிவாரத்தில் இத்தவளைக் கண்டுபிடிக்கப்பட்டது. இந்தச் சிற்றினத்தின் முழுமையான வடிவம் காணப்படவில்லை. மேலும் 2010ஆம் ஆண்டில் பரம்பிக்குளம் வனவிலங்கு சரணாலயத்தில் மீண்டும் கண்டுபிடிக்கப்படும் வரை இச்சிற்றினத்தின் நிலை நிச்சயமற்றதாக இருந்தது. ஆனைமலை புள்ளி தவளை குறித்த தகவல், 1937ஆம் ஆண்டில் சி. ஆர். நாராயண் ராவால் ஒரு முறை மட்டுமே பதிவுச் செய்யப்பட்டது.

## விளக்கம்
இந்தச் சிற்றினம் கேரளா மற்றும் தமிழ்நாட்டில் உள்ள பரம்பிக்குளம் புலிகள் காப்பகத்திற்குள் வெவ்வேறு வாழ்விடங்களில் காணப்படுகின்றது. இந்தத் தவளை இரண்டு மஞ்சள் கோடுகள் மற்றும் சிதறிய மஞ்சள் புள்ளிகளுடன் அடர் பழுப்பு நிறத் தோள்பட்டை வரை காணப்படுகிறது. உடலின் அடிப்பகுதி பழுப்பு நிறத்தில் சிதறிய வெள்ளை புள்ளிகளுடன் காணப்படும். இது 'ஆனைமலை புள்ளித் தவளை' என்ற பொதுவான பெயரைக் கொடுக்கிறது. இந்தத் தவளை பருவமழைக் காலத்தில் சத்தமாகக் குரல் எழுப்பும். இது ஆண்டு முழுவதும் காடுகளின் தரையில் அல்லது மரப் பொந்து, கற்கள் மற்றும் மரக்கட்டைகளின் கீழ் மறைந்து காணப்படும்.

## மேற்கோள்கள்

* Biju, S.D. 2001. A synopsis to the frog fauna of the Western Ghats, India. Occasional Publication 1. ISCB. 1-24.
* Dutta, S.K. 1997. Amphibians of India and Sri Lanka. Odyssey Publishing House. Bhubaneswar.
* Rao, C.R.N. 1937. On some new forms of Batrachia from south India. Proceedings of the Indian Academy of Sciences. 6(6):387-427.

## வெளி ஆதாரங்கள்

* ராமநெல்லா அநாமலைன்சிஸின் புகைப்படங்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தவளைகள்
மேகாலயா மாநிலங்களவை உறுப்பினர்களின் பட்டியல்

**மேகாலயா மாநிலங்களவை உறுப்பினர்களின் பட்டியல்** (*List of Rajya Sabha members from Meghalaya)* என்பது மேகாலயா மாநிலத்திலிருந்து இந்திய நாடாளுமன்றத்தின் தற்போதைய மற்றும் மேனாள் மாநிலங்களவை உறுப்பினர்களின் பட்டியல் ஆகும். 1987ஆம் ஆண்டு முதல் 6 ஆண்டு காலத்திற்கு ஓர் உறுப்பினரை மேகாலயா மாநிலச் சட்டமன்ற உறுப்பினர்கள் மறைமுகமாகத் தேர்ந்தெடுக்கிறார்கள்.

## மேகாலயா மாநிலத்திலிருந்து மாநிலங்களவை உறுப்பினர்களின் பட்டியல்
ஆதாரம்

## மேற்கோள்கள்


## வெளி இணைப்புகள்

* இந்திய அரசால் நடத்தப்படும் மாநிலங்களவை முகப்புப்பக்கம்
* மாநிலங்களவை உறுப்பினர்களின் பட்டியல் (காலமுறை)
* மாநிலங்களவை உறுப்பினர்கள் (மாநில ஓய்வு பட்டியல்)

பகுப்பு:மேகாலயா தொடர்புடைய பட்டியல்கள்
மணிப்பூரினைச் சேர்ந்த மாநிலங்களவை உறுப்பினர்களின் பட்டியல்

**மணிப்பூரினைச் சேர்ந்த மாநிலங்களவை உறுப்பினர்களின் பட்டியல்** (*List of Rajya Sabha members from Manipur*) மணிப்பூர் மாநிலத்தைச் சேர்ந்த தற்போதைய மற்றும் கடந்த காலங்களில் இந்திய நாடாளுமன்றத்தின் மாநிலங்களவை உறுப்பினர்களின் பட்டியல் இதுவாகும். 1972ஆம் ஆண்டு முதல் 6 ஆண்டு காலத்திற்கு ஓர் உறுப்பினரை மாநில சட்டமன்ற உறுப்பினர்கள் மறைமுகமாகத் தேர்ந்தெடுக்கிறார்கள்.

## மாநிலங்களவை உறுப்பினர்களின் பட்டியல்
மூலம்:

## மேற்கோள்கள்


## வெளி இணைப்புகள்

* இந்திய அரசால் நடத்தப்படும் மாநிலங்களவை முகப்புப்பக்கம்
* மாநிலங்களவை உறுப்பினர்களின் பட்டியல் (காலமுறை)
* ராஜ்ய சபாவின் உறுப்பினர்கள் (மாநில ஓய்வு பட்டியல்)

பகுப்பு:மணிப்பூர் தொடர்புடைய பட்டியல்கள்
லெய்செம்பா சனஜாபோபா

**லெய்செம்பா சனஜாபோபா** (*Leishemba Sanajaoba*) இந்தியாவின் மணிப்பூர் சமசுதானத்தின் முன்னாள் அரச குடும்பத்தின் தற்போதைய உறுப்பினரும், மணிப்பூரைச் சேர்ந்த பாரதிய ஜனதா கட்சி அரசியல்வாதியும் ஆவார். சனஜாபோபா 2020ஆம் ஆண்டில், மணிப்பூரிலிருந்து மாநிலங்களவை உறுப்பினராகத் தேர்ந்தெடுக்கப்பட்டார். இவர் பெரும்பாலும் கெளரவமாக "மகாராஜா" என்று அழைக்கப்படுகிறார். இது ஒரு சட்டரீதியான பட்டம் அல்ல. முந்தைய மணிப்பூர் இராஜ்ஜியத்தின் சடங்கு மரபுகளின் அடையாள மற்றும் ஆன்மீகத் தலைவராக இவர் தொடர்ந்து இருந்து வருகிறார்.

## மேற்கோள்கள்

## வெளி இணைப்புகள்
* 

பகுப்பு:இந்திய செயற்பாட்டாளர்கள்
பகுப்பு:வாழும் மக்கள்
பகுப்பு:1972 பிறப்புகள்
இடவியல் புடைப்பு

**இடவியல் புடைப்பு** (ஆங்கிலம்: *Topographic prominence*) என்பது நிலஉருவ இயல் அல்லது இடவிளக்கயியல் துறையில் *(Topography)* ஒரு மலை முகடு அல்லது ஒரு குன்றின் முகட்டு உயரத்தை அளவிடுவதைக் குறிப்பதாகும். இடவியல் துறையில் இது ஒரு பிரிவாக அறியப்படுகிறது.

ஒரு மலையைச் சுற்றியுள்ள நிலப்பகுதியின் மிகத் தாழ்வான உயரத்திற்கும், கடல் மட்டத்தில் இருந்து அந்த மலைச் சிகரத்தின் உயரத்திற்கும், இடைபட்ட உயர அளவில், காணப்படும் அளவு மாற்றங்களை இடவியல் புடைப்பின் வழி அறிந்து கொள்ளலாம்.

## மலைமுகடு

மலை முகடு (Summit) என்பது உயரத்தில் அதைச் சுற்றியுள்ள அனைத்து இடங்களையும் விட  உயர்ந்த இடமாகும். இட அமைப்பியலில் சிகரம் எனும் வான் உச்சி என்பதைக் குறிப்பிடுவதாகும். 

பன்னாட்டு மலையேறுவோர் கூட்டமைப்பின் வரையறைப்படி ஒரு மலை முகடு 30 மீட்டர் உயரத்திற்கும் மேல் இருந்தால் அந்த மலைமுகடு தனித்துவம் பெற்றதாக அறியப்படுகிறது

## மேலும் காண்க
* மலை முகடு
* மலையேற்றம்

## மேற்கோள்கள்

## வெளி இணைப்புகள்
* 
* Peak finder

பகுப்பு:மலையேற்றம்
பகுப்பு:நில அளவியல்
ருத்ராடா

**ருத்ராட** (சமஸ்கிருதம்: रुद्रट) (பொ.வ 9ஆம் நூற்றாண்டு)   என்பவர் காஷ்மீரைச் சேர்ந்த கவிஞரும் இலக்கிய கோட்பாட்டாளருமாவார். இவர் ஒன்பதாம் நூற்றாண்டின் முதல் காலாண்டில் **காவ்யாலங்காரா** என்ற நூலை எழுதினார். *ருத்ராடை*ப் பற்றி மிகக் குறைவான தகவல்களே அறியப்பட்டுள்ளன. காவ்யாலங்காராவின் ஐந்தாம் அத்தியாயத்தின் 12-14 வரிகளுக்கான நாமிசாதுவின் உரையிலிருந்து, இவர் *சதானந்தா* என்றும் அறியப்பட்டார் என்றும், இவரது தந்தையின் பெயர் *பாமுகா* என்றும் ஊகிக்கப்படுகிறது.

## காவ்யலங்காரம்
பாமஹா, தண்டின் மற்றும் ஆனந்தவர்தனா போன்ற படைப்புகளைப் போல இதுவும் ஒரு குறிப்பிடத்தக்க படைப்பாகும். இது 16 அத்தியாயங்களாகப் பிரிக்கப்பட்டுள்ளது மற்றும் 734 பாடல்களைக் கொண்டுள்ளது. பின்னர் சேர்க்கப்பட்டதாகக் கருதப்படும் 12வது அத்தியாயத்தில் உள்ள எட்டு வகையான *நாயிகா*க்களைப் பற்றிய 14 பாடல்கள் இதில் சேர்க்கப்படவில்லை. பெரும்பாலான பகுதி *ஆர்யா* என்ற யாப்பு வடிவத்தில் இயற்றப்பட்டுள்ளது, சில விதிவிலக்குகள் குறிப்பாக அத்தியாயங்களின் முடிவில் காணப்படுகின்றன. 17 பாடல்களை மட்டுமே கொண்ட 13வது அத்தியாயம் மிகச் சிறியது. 111 மற்றும் 110 பாடல்களைக் கொண்ட 7வது மற்றும் 8வது அத்தியாயங்கள் மிக நீளமானவை. முதல் அத்தியாயம் கடவுள்கள் கணேசர் மற்றும் கௌரி ஆகியோரை வணங்குவதுடன் தொடங்குகிறது.

இந்நூல் இந்தியாவில் சதுரங்கம் பற்றிய மிகத் தொன்மையான குறிப்புகளில் ஒன்றைக் கொண்டிருப்பதாகவும், குதிரை நகர்வின் முதல் எடுத்துக்காட்டைக் கொண்டிருப்பதாகவும் சதுரங்க வரலாற்றாசிரியர்களால் குறிப்பிடப்படுகிறது. சமஸ்கிருத இலக்கியக் கோட்பாட்டில், *ஔசித்யம்* அல்லது கருப்பொருளின் தகுதி பற்றிய கருத்தை வெளிப்படுத்துவதற்காக இது குறிப்பிடத்தக்கதாக உள்ளது.

ஒரு வகையில், சமஸ்கிருத காவியக் கோட்பாட்டில் *அலங்காரம்* மையப்படுத்தப்பட்ட மரபின் உச்சக்கட்டத்தை இது குறிக்கிறது.

## குதிரை சுற்றுப் பிரச்சனை
கணினி அறிவியலாளர் *டொனால்ட் நத்* கூற்றின்படி: ருத்ரடாவின் காட்சி வடிவக் கவிதையை ஒரு கட்டத்தில் அமைக்கும்போது, ரத்னாகரின் சுற்று ஒரு முழுமையான *ஹாமில்டோனியன் சுற்றை* உருவாக்குகிறது. இதை ஒரு நகலை மற்றொரு நகலின் கீழ் 180 டிகிரி சுழற்றும்போது இந்த முடிவு கிடைக்கிறது.

## உரைகள்

காவ்யாலங்காரா மீது எழுதப்பட்ட மூன்று அறியப்பட்ட உரைகள் உள்ளன. மிக முக்கியமான உரை நாமிசாதுவால் எழுதப்பட்டது. இவர் ஒரு *சுவேதாம்பர* சமணர் மற்றும் *சாலிபத்ரின்* மாணவர். இந்த உரை *விக்ரம சம்வத்* 1125 (கி.பி. 1068-69) ஆம் ஆண்டில் எழுதப்பட்டது. இந்த படைப்பின் மீதான மற்ற இரண்டு உரைகள் *வல்லபதேவா* மற்றும் *கோபாலபட்டா* ஆகியோரால் எழுதப்பட்டன. *கோபாலபட்டா*வின் உரைக்கு *ரசதரங்கினி* என்று பெயரிடப்பட்டுள்ளது.

## வெளி இணைப்புகள்
* http://www.sanskrit.nic.in/DigitalBook/K/Kavyaalnakararudrata.pdf ருத்ராடாவின் காவ்யலங்காரம்.

## மேற்கோள்கள்

பகுப்பு:சமசுகிருத இலக்கியம்
பகுப்பு:சமசுகிருத நூலாசிரியர்கள்
மன்னார் மருத்துவமனை

**மன்னார் மருத்துவமனை** (*Mannar Hospital*) என்பது இலங்கை மன்னாரில் உள்ள ஓர் அரசு மருத்துவமனை. மன்னார் மாவட்டத்தில் உள்ள முன்னணி மருத்துவமனையாக இருக்கும் இது, யாழ்ப்பாணத்தில் உள்ள மாகாண அரசு கட்டுப்படுத்தப்படுகிறது. 2010ஆம் ஆண்டு நிலவரப்படி இது 350 படுக்கைகளைக் கொண்டிருந்தது. இந்த மருத்துவமனை சில நேரங்களில் **மன்னார் மாவட்ட பொது மருத்துவமனை** அல்லது **மன்னார் அடிப்படை மருத்துவமனை** என்றும் அழைக்கப்படுகிறது.

## மேற்கோள்கள்

பகுப்பு:Coordinates on Wikidata
பகுப்பு:மன்னார்
கான்பூர் மக்களவைத் தொகுதி

**கான்பூர் மக்களவைத் தொகுதி** என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். இந்தத் தொகுதி கான்பூர் நகரத்தின் பரப்பளவில் கிட்டத்தட்ட நான்கில் ஒரு பங்கை உள்ளடக்கியது. இது முற்றிலும் நகர்ப்புறத் தொகுதியாக உள்ளது. கான்பூர் நகரின் மீதமுள்ள பகுதிகள் அக்பர்பூர் மக்களவைத் தொகுதியின் கீழ் வருகின்றன. மேலும் கங்கை ஆற்றின் குறுக்கே உள்ள வளர்ச்சிப் பகுதிகள் உன்னாவ் மக்களவைத் தொகுதி ஒரு பகுதியாகும். நகரின் புறநகர்ப் பகுதிகளான சோபேபூர் மற்றும் மந்தனா உள்ளிட்ட சில பகுதிகள் மிசிரிக் மக்களவைத் தொகுதியின் கீழ் உள்ளன.

## சட்டமன்றப் பிரிவுகள்

### எல்லை நிர்ணயம் செய்த பிறகு

### எல்லை நிர்ணயம் செய்வதற்கு முன்

## நாடாளுமன்ற உறுப்பினர்கள்

## தேர்தல் முடிவுகள்

### 2024 பொதுத் தேர்தல்

## மேலும் காண்க

* கான்பூர் மாவட்டம்
* மக்களவை தொகுதிகளின் பட்டியல்
* கான்பூர்-அக்பர்பூர் மக்களவைத் தொகுதி

## மேற்கோள்கள்

பகுப்பு:உத்தரப் பிரதேச மக்களவைத் தொகுதிகள்
இரகுவீர கத்யம்

**இரகுவீர கத்யம்** (சமஸ்கிருதம்: रघुवीरगद्यम्, ஆங்கிலம்: Raghuvīragadyam), *மகாவீர வைபவம்* என்றும் அழைக்கப்படுகிறது, இது இந்து தத்துவஞானி வேதாந்த தேசிகரால் எழுதப்பட்ட சமஸ்கிருத துதிப்பாடல் நூல் ஆகும். 96 பாடல்களைக் கொண்ட ரகுவீர கத்யம் விஷ்ணு கடவுளின் அவதாரமான ராமரைப் போற்றுகிறது. இந்தத் துதிப்பாடல் ராமாயணம் காவியத்தின் பல்வேறு நிகழ்வுகளை விவரிக்கிறது, *கதோர-சுகுமார* என்ற கவிதை பாணியில் இயற்றப்பட்டுள்ளது.

## பொருள்
இரகுவீர என்பது இராமரின் ஒரு பெயர் ஆகும். இதன் நேரடிப் பொருள் "இரகு குலத்தின் வீரன்" என்பதாகும், மேலும் கத்யம் என்பது சமஸ்கிருத இலக்கியத்தில் பயன்படுத்தப்படும் உரைநடை வடிவமாகும். 

## விளக்கம்
வேதாந்த தேசிகர் *திருவாகிந்திரபுரத்தில்* உள்ள *தேவநாதசுவாமி* கோயிலுக்குச் சென்றபோது இந்தப் படைப்பை இயற்றியதாகக் கருதப்படுகிறது.  இந்தத் துதிப்பாடல் கோயிலின் தெய்வத்தின் *பிரம்மோத்சவம்* விழாவின்போது ஓதப்படுகிறது. ராமானுஜரின் *ஸ்ரீரங்க கத்யம்* இந்தப் படைப்புக்கு ஊக்கமளித்தது மேலும் இயற்றப்பட்ட முறையில் இதனை ஒத்துள்ளது.

## துதிப்பாடல்

துதிப்பாடலின் தொடக்க வரிகளில், கவிஞர் ராமரைப் போற்றுகிறார்:

*ஜெய ஜெய மஹாவீர மஹாதீர தௌரேய,<br/>
<br>தேவாசுர சமர சமய சமுதித நிகில நிர்ஜர நிர்தாரிதநிரவதிகமாஹாத்ம்ய,<br/>
<br>தசவதன தமித தைவத பரிஷத் அப்யர்தித தாசரதி பாவ,<br/>
<br>தினகர குல கமல திவாகர,<br/>
<br>திவிஷதஅதிபதி ரண சஹசரண சதுர தசரத சரம ருண விமோசன,<br/>
<br>கோசல சுதா குமார பாவ கஞ்சுசித காரணாகார,<br/>
<br>கௌமார கேளி கோபாயித கௌசிகாத்வர,<br/>
<br>ரணா த்வர துர்ய பவ்ய திவ்யாஸ்த்ர ப்ருந்த வந்தித,<br/>
<br>ப்ரணத ஜன விமத விமதன துர்லலித தோர்லலித,<br/>
<br>தனுதர விசிக விதாடன விகடித விசராரு சராரு தாடகா தாடகேய* 

— *ரகுவீர கத்யம்*

*வெற்றி உமக்கே, வெற்றி உமக்கே, ஓ மாவீரே, வீரர்களில் முதன்மையானவரே,<br/>
<br>தேவர்கள் அசுரர்களுடன் போரிடும் வேளையில் உமது ஒப்பற்ற வீரத்தை புகழ்ந்தனர்,<br/> 
<br>தசரதனின் மகனாக அவதரித்தீர் தேவர்களின் வேண்டுகோளுக்கு இணங்க,<br/>
<br>பத்துத் தலைகள் கொண்ட இராவணனால் துன்புறுத்தப்பட்ட தேவர்களுக்காக,<br/>
<br>சூரிய குலத்தாமரையின் சூரியனே,<br/>
<br>தசரதனின் கடனைத் தீர்த்தவரே,<br/>
<br>இந்திரனுக்கு போரில் உதவியவரே,<br/>
<br>கோசலா மகளின் இளவரசராகப் பிறந்து உமது பிறப்பின் காரணத்தை மறைத்தவரே,<br/>
<br>விசுவாமித்திரரின் வேள்வியை குழந்தை விளையாட்டாக பாதுகாத்தவரே,<br/>
<br>போரில் உமது ஆணைக்காக காத்திருக்கும் தெய்வீக அம்புகளின் கூட்டத்தால் வணங்கப்படுபவரே,<br/>
<br>உம்மை வணங்குவோரின் எதிரிகளை அழிக்கும் அச்சம் தரும் தோள்களால் ஒளிரும் நீர்,<br/>
<br>சிறிய அம்புகளால் தாடகையைக் கொன்று அவளது மகன்களை அவமானப்படுத்தி,<br/> 
<br>அவர்கள் மேலும் துன்புறுத்துவதைத் தடுத்தவரே*

## மேற்கோள்கள்

பகுப்பு:சமசுகிருத இலக்கியம்
பகுப்பு:வைணவ இலக்கியங்கள்
ஈராவ் மலை

**ஈராவ் மலை** (மலாய்: *Gunung Irau*; ஆங்கிலம்: *Mount Irau*) என்பது மலேசியாவின் பகாங்; பேராக் மாநிலங்களின் எல்லையில் அமைந்துள்ள ஒரு மலை ஆகும். அதன் தனித்துவமான தாவரங்கள் மற்றும் விலங்கினங்களுக்கு புகழ்பெற்றது. 

இந்த மலை தீபகற்ப மலேசியாவின் தித்திவாங்சா மலைத்தொடரில் உள்ளது. தித்திவாங்சா மலைத்தொடர் தீபகற்ப மலேசியாவின் முதுகெலும்பாக விளங்குகின்றது. தித்திவாங்சா மலைத்தொடரின் வடபகுதி தென் தாய்லாந்தில் தொடங்குகின்றது.  

அதனைச் **சங்காலாகிரி தொடர்** (ஆங்கிலம்: *Sankalakhiri Range*; தாய்லாந்து மொழி: *ทิวเขาสันกาลาคีรี*) என்றும் அழைக்கிறார்கள். இந்தத் தொடர் தீபகற்ப மலேசியாவை இரண்டாகப் பிரிக்கின்றது. வடக்கில் இருந்து தென் கோடி வரையில் இதன் நீளம் 480 கி.மீ. ஆகும்.

## பொது

பேராக் மாநிலத்தின் கம்பார் மாவட்டம் மற்றும் பகாங் மாநிலத்தின் கேமரன் மலை மாவட்டம்; ஆகிய மாவட்டங்களுக்கு இடையே ஓர் இயற்கையான எல்லையாக இந்த மலை அமைகிறது.

ஈராவ் மலையின் மலை முகடு 2,110 மீ (6,920 அடி) ஆகும். இது கேமரன் மலைப் பகுதியில் மிக உயர்ந்த மலையாகவும், மலேசியாவின் 15-ஆவது உயரமான மலையாகவும் உள்ளது.

### ஈரமான பயணப்பாதை

குளிர், மூடுபனி; மற்றும் பாசி படர்ந்த காடுகள்தான் ஈராவ் மலையின் தனிச்சிறப்பு. மலையின் அடிவாரத்தில் இருந்து முகட்டு அடிவாரத்தை அடைய சுமார் மூன்று மணி நேரம் நடைபயணம் மேற்கொள்ள வேண்டும். அதன் பின்னர் மலை உச்சியை அடைய மேலும் 3-4 மணி நேரம் ஆகும்.

பயணப் பாதை ஈரமானது; வழுக்கலானது. மலையுச்சிக்குச் செல்லும் பாதை பெரும்பாலும் பெரிய மரத்தின் வேர்கள் மற்றும் கிளைகளால் தடுக்கப்படுகிறது. சில செங்குத்தான பகுதிகளும் உள்ளன. மேலே ஏறுவதற்கு கயிறுகள் அல்லது ஏணிகள் தேவைப்படும்.

## காட்சியகம்

Gunung Irau (The Mossy Forest) (25912771130).jpg|ஈராவ் மேகக் காடு 1
Gunung Irau (The Mossy Forest) (26185581515).jpg|ஈராவ் மேகக் காடு 2
Gunung Irau (The Mossy Forest) (25580759504).jpg|மலைஉச்சியில் பகாங்-பேராக் மாநில எல்லை குறிப்பான்

## மேலும் காண்க
* கேமரன் மலை மாவட்டம்
* மலேசிய மலைகளின் பட்டியல்

## மேற்கோள்கள்

## வெளி இணைப்புகள்
* "Gunung Bintang, Malaysia" on Peakbagger
*   Info Gunung - Gunung-gunung Malaysia 
*  Climb Malaysia Mountains. There are Hundreds To Choose From
*   Malaysian Mountains and Highlands
*   Mountains In Malaysia,  Ethan Shaw, Demand Media

பகுப்பு:மலேசிய மலைகள்
கோட்டென்டோட்டா ஜபல்புரேன்சிசு

***கோட்டென்டோட்டா ஜபல்புரேன்சிசு*** (*Hottentotta jabalpurensis*) என்பது *புத்திடே* குடும்பத்தைச் சேர்ந்த தேள் சிற்றினமாகும். இது முதன்முதலில் இந்தியாவின் மத்தியப் பிரதேசத்தின் ஜபல்பூரில் கண்டுபிடிக்கப்பட்டது. மத்திய இந்தியாவில் மட்டுமே காணப்படும் அகணிய உயிரியான *கோ. ஜபல்புரேன்சிசு*வில் பாலியல் வேறுபாடு காணப்படுகிறது. பெண் தேள் ஆண் தேளினை விட பெரியதாக உள்ளது. பெண் தேளின் உடல் மொத்த நீளம் 50-80 மிமீ ஆகவும் ஆண் தேளின் உடல் நீளம் 48-65 மி.மீ. ஆகவும் உள்ளது. 

## மேற்கோள்கள்

## மேலும் வாசிக்க
*Teruel, Rolando, and Jan Ove Rein. "A new Hottentotta Birula, 1908 from Afghanistan, with a note on the generic position of Mesobuthus songi Lourenço, Qi et Zhu, 2005 (Scorpiones: Buthidae)." Euscorpius 2010.94 (2016): 1-8.
*Murthy, K., et al. "Suppressed Insulin Secretion, Elevated Mediators of Inflammation, Hyper-Insulinemia-Insulin Resistance: Insulin Administration Reverses Cardiovascular, Metabolic Changes, Pulmonary Edema and All Other Clinical Manifestations in Scorpion Envenoming Syndrome." Indian Journal of Mednodent and Allied Sciences 3.2 (2015): 90-107.

பகுப்பு:தேள்கள்
பகுப்பு:இந்திய அகணிய உயிரிகள்
பிந்தாங் மலை

**பிந்தாங் மலை** (மலாய்: *Gunung Bintang*; ஆங்கிலம்: *Mount Bintang*) என்பது மலேசியாவின் கெடா; பேராக் மாநிலங்களின் எல்லையில் அமைந்துள்ள ஒரு மலை ஆகும். 

இந்த மலை தாய்லாந்து நாட்டின் தெனாசிரிம் மலைத்தொடரின் (*Tenasserim Hills*) ஒரு பகுதியாகவும் உள்ளது.

பேராக் மாநிலத்தின் கிழக்கில் கோலாகங்சார் மாவட்டம் மற்றும் உலு பேராக் மாவட்டம்; மேற்கில் லாருட், மாத்தாங், செலாமா மாவட்டம் ஆகிய மாவட்டங்களுக்கு இடையே ஓர் இயற்கையான எல்லையாக இந்த மலை அமைகிறது.

## பொது

பிந்தாங் மலைத்தொடர் தீபகற்ப மலேசியாவின் முக்கிய மலைத்தொடரான தித்திவாங்சா மலைத்தொடரை அதன் கிழக்கு எல்லையாகக் கொண்டுள்ளது. 

கெடா மாநிலத்தில் மிக உயர்ந்த மலைத் தொடராக அறியப்படுகிறது. பேராக் மாநிலத்தில் கொர்பு மலை மிக உயர்ந்த மலையாகும்.

## காட்சியகம்


File:MaxwellSignboard.jpg|மெக்சுவல் மலைவாழ்விடம்
File:Baling River - panoramio.jpg|பாலிங் ஆறு
File:Greenery at Maxwell, Bukit Larut.jpg|மெக்சுவல் மலைவாழ்விடம்


## மேலும் காண்க
* மலேசிய மலைகளின் பட்டியல்

## மேற்கோள்கள்

## வெளி இணைப்புகள்
* "Gunung Bintang, Malaysia" on Peakbagger
*   Info Gunung - Gunung-gunung Malaysia 
*  Climb Malaysia Mountains. There are Hundreds To Choose From
*   Malaysian Mountains and Highlands
*   Mountains In Malaysia,  Ethan Shaw, Demand Media

பகுப்பு:மலேசிய மலைகள்
ரமேசு அவசுதி

**ரமேசு அவசுதி** (*Ramesh Awasthi*) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். அவசுதி உத்திரப் பிரதேச மாநிலம் கான்பூர் மக்களவைத் தொகுதியிலிருந்து மக்களவைக்கு 2024ஆம் ஆண்டு நடைபெற்ற இந்தியப் பொதுத் தேர்தல் மூலம் தேர்ந்தெடுக்கப்பட்டார். இவர் பாரதிய ஜனதா கட்சி உறுப்பினர் ஆவார்.

வர்த்தகம் மற்றும் தொழில்துறை அமைச்சகத்தின் நிலைக்குழுவிற்கு ரமேசு அவசுதி நியமிக்கப்பட்டுள்ளார். இந்தக் குழு வர்த்தகம் மற்றும் தொழில்துறை கொள்கைகள் குறித்த விவாதங்களை கையாளுகிறது மற்றும் மேற்பார்வை செய்கிறது. பெட்ரோலியம் மற்றும் இயற்கை எரிவாயு அமைச்சகத்திற்கான ஆலோசனைக் குழுவிற்கும் ரமேசு அவசுதி நியமிக்கப்பட்டுள்ளார்.

## மேலும் காண்க
* 18வது மக்களவை
* சமாஜ்வாதி கட்சி

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:உத்தரப் பிரதேச அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
கருடன் (2024 திரைப்படம்)

**கருடன்** (*Garudan*) என்பது 2024 இல் ஆர். எஸ். துரை செந்தில்குமார் எழுத்து இயக்கத்தில் வெளிவந்த இந்தியத் தமிழ்த் திரைப்படமாகும். அதிரடி தொடர்பான பரபரப்பூட்டும் இத்திரைப்படத்தை வெற்றிமாறனின் கிராஸ் ரூட் பிலிம் கம்பெனி, கே. குமாரின் இலார்க் சுடுடியோசு இணைந்து தயாரித்துள்ளது. இப்படத்தில் சூரி, எம். சசிகுமார், உன்னி முகுந்தன் ஆகியோர் முக்கிய வேடங்களில் நடித்திருந்தனர். ரோசினி அரிப்பிரியன், சுஷ்வதா, ரேவதி சர்மா, சமுத்திரக்கனி, வடிவுக்கரசி, ஆர். வி. உதயகுமார், மைம் கோபி ஆகியோர் துணை வேடங்களில் நடித்திருந்தனர். இப்படத்தின் கதை குழந்தைப் பருவ நண்பர்களான ஆதி, கருணா ஆகிய இருவரின் நம்பகமான நம்பிக்கைக்குரிய சொக்கன் என்பவரை பின்தொடர்கிறது. அவரது விசுவாசம் காட்டிக்கொடுப்பதற்கும் உயிர்வாழ்வதற்கும் இடையிலான ஒரு மாறும் தன்மையால் மாற்றப்படுகிறது.

இப்படத்தை செப்டம்பர் 2023 இல் பெயரிடப்படாமல் முறையாக அறிவித்தனர். *[[விடுதலை பகுதி 1]]* இற்குப் பிறகு சூரி முன்னணிக் கதாபாத்திரத்தில் நடித்த இரண்டாவது திரைப்படம் இதுவாகும். முதன்மை புகைப்படம் எடுக்கும் பணி அதே மாதத்தில் தொடங்கி 2024 சனவரியில் முடிவடைந்தது. அம்மாத இறுதியில் தலைப்பு அறிவிக்கப்பட்டது. இப்படத்திற்கு யுவன் சங்கர் ராஜா இசையமைத்திருந்தார். ஆர்தர் ஆ. வில்சன் ஒளிப்பதிவும் பிரதீப் ஈ. இராகவ் படத்தொகுப்பும் செய்துள்ளனர்.

கருடன் 2024 மே 31 அன்று உலகளவில் திரையரங்குகளில் வெளியிடப்பட்டது. விமர்சகர்களிடமிருந்து நேர்மறையான விமர்சனங்களைப் பெற்றது. விமர்சகர்கள் முன்னணி நடிகர்களின் நடிப்பை (குறிப்பாக சூரி, சசிகுமார், உன்னி முகுந்தன் யுவன் சங்கர் இராஜாவின் பின்னணி இசை, செந்தில்குமாரின் திரைக்கதை, இயக்கம்) ஆகியவற்றைப் பாராட்டினர்.

## நடிகர்கள்

## மேற்கோள்கள்

 

பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:சூரி நடித்த திரைப்படங்கள்
பகுப்பு:சசிகுமார் நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:CS1 maint: url-status
தர்மசுவாமின்

**தர்மசுவாமின்** (*Dharmasvamin*) (Chag Lo-tsa-ba Chos-rje-dpal) என்பவர் 1234 முதல் 1236 வரை இந்தியாவில் பயணம் மேற்கொண்ட ஒரு திபெத்தியத் துறவியும், யாத்ரீகரும் ஆவார். உபாசாகா சோஸ்-தார் எழுதிய அவரது சுயசரிதை அந்தக் காலத்தின் நேரில் பார்த்த சாட்சியத்தை வழங்குகிறது.

## இந்தியா வருகை
தர்மசுவாமின் இந்திய சுற்றுப்பயணத்தின் நோக்கம் புத்த கயா செல்வதும், இந்திய அறிஞர்களுடன் புத்த நூல்களைப் படிப்பதும் ஆகும். இருப்பினும், அவர் இந்தியாவை அடையும் நேரத்தில், கிழக்கு இந்தியாவில் உள்ள புத்த தளங்கள் அழிக்கப்பட்டன.

தர்மசுவாமின் வாழ்க்கை வரலாற்றின் படி, அவர் உத்தண்டபுரத்திற்கு விஜயம் செய்தபோது, அது துருக்கிய மக்கள் குழுவின் மற்றும் இராணுவத் தளபதியின்  வசிப்பிடமாக இருந்தது. துருக்கிய இராணுவத்தால் விக்கிரமசீலா முற்றிலும் அழிக்கப்பட்டது. நாளந்தாவில், 80 சிறிய விஹாரங்கள் இருந்தன, அவை துருஷ்கர்களால் சேதப்படுத்தப்பட்ட பின்னர் கைவிடப்பட்டன, மேலும் இரண்டு விஹாரங்கள் மட்டுமே செயல்பட்டன. நூற்றுக்கும் குறைவான துறவிகள் அங்கு வசித்து வந்தனர், மேலும் பித்திபதி வம்சத்தைச் சேர்ந்த புத்தசேனா என்ற உள்ளூர் மன்னர் நாளந்தாவின் 90 வயதான மடாதிபதி ராகுல சிறீபத்ராவுக்கு நிதி உதவினார்.

ராகுல சிறீபத்ரா தர்மசுவாமினை ஒரு மாணவராக ஏற்றுக்கொண்டார், மேலும் இருவரும் சமசுகிருத புத்த நூல்களை திபெத்திய மொழியில் மொழிபெயர்த்தனர். தர்மசுவாமின் திபெத்தில் இருந்தபோது, தனது மாமா மற்றும் 9 ஆம் நூற்றாண்டின் அகராதி மகாவியுத்பட்டியின் அறிவைப் பயன்படுத்தி சமசுகிருதத்தில் தேர்ச்சி பெற்றார். சமசுகிருதம் மீதான அவரது ஆளுமை மிகவும் வலிமையானதாக இருந்தது, அவர் புத்த கயாவுக்குச் சென்றபோது அவர் ஒரு இந்தியரென்றே தவறாக நினைக்கப்பட்டார்.

ராமசிம்மதேவரால் ஆளப்பட்ட மிதிலா கர்நாட் வம்சத்தின் அரசவையையும் தர்மசுவாமின் பார்வையிட்டார். ராமசிம்மதேவர் தன்னை மரியாதையுடன் நடத்தி வருவதாகவும், பௌத்த மதத்தைச் சேர்ந்தவராக இருந்தபோதிலும் அரண்மனை மதகுருவாக செயல்பட  அவருக்கு அனுமதி வழங்கியதாகவும் அவர் விவரித்தார்.

## மேற்கோள்கள்

பகுப்பு:சமசுகிருதக் கல்வியாளர்கள்
பகுப்பு:பௌத்த அறிஞர்கள்
அசிநாப்தீன்

**அசிநாப்தீன்** (*Acenaphthene*) என்பது 1 மற்றும் 8 நிலைகளை இணைக்கும் எத்திலீன் பாலத்துடன் நாப்தலீனைக் கொண்ட ஒரு பல்வளைய அரோமேட்டிக் ஐதரோகார்பன்  (PAH) ஆகும். இது நிறமற்ற திண்மமாகும். நிலக்கரி தார் சுமார் 3% இந்தச் சேர்மத்தைக் கொண்டுள்ளது.

## தயாரிப்பு மற்றும் வேதிவினைகள்
அசிநாப்தீன் முதன்முதலில் நிலக்கரித் தாரிலிருந்து *மார்செலின் பெர்டெலாட்* என்ற பிரெஞ்சு வேதியியலாளரால் தயாரிக்கப்பட்டது. பின்னர் *பெர்தெலோட்* மற்றும் *பார்டி* ஆகியோர் α-எத்தில்நாப்தலீன் வளையமாக்கல் வினையைக் கொண்டு இச்சேர்மத்தை தொகுப்புமுறையில் தயாரித்தனர். தொழில்துறை ரீதியாக, இது நிலக்கரித் தார் மற்றும் அதன் வழித்தோன்றலான அசிநாப்தைலீன் (மற்றும் பல சேர்மங்கள்) ஆகியவற்றிலிருந்து இன்னும் பெறப்படுகிறது.

மற்ற அரீன்களைப் போலவே, அசிநாப்தீனும் குறைந்த உலோக மையங்களைக் கொண்ட அணைவுச் சேர்மங்களை உருவாக்குகிறது. ஒரு உதாரணம் (η6-அசிநாப்தீன்′ Mn (CO′3] +.

## பயன்பாடுகள்
இது நாஃப்தலீன் டைகார்பாக்சிலிக் நீரிலியைத் தயாரிக்க பெரிய அளவில் பயன்படுத்தப்படுகிறது, இது சாயங்கள் மற்றும் ஒளியியல் பொலிவூட்டிகளுக்கு முன்னோடியாகும். நாப்தலீன் டைகார்பாக்சிலிக் நீரில் என்பது பெரிலீன்டெட்ராகார்பாக்சிலிக் இருநீரிலிக்கு முன்னோடியாகும், இது பல வணிக நிறமிகள் மற்றும் சாயங்களுக்கு முன்னோடியாகும்.

: மையம்|520x520px

## மேற்கோள்கள்

பகுப்பு:மூவளைய சேர்மங்கள்
பகுப்பு:பல்வளைய அரோமாட்டிக் நீரகக்கரிமங்கள்
பகுப்பு:Articles with changed KEGG identifier
பகுப்பு:Articles with changed EBI identifier
ஆக்டனால்

**ஆக்டனால்கள்** (*Octanols*) என்பவை C8H17OH என்ற மூலக்கூற்று வாய்ப்பாட்டால் விவரிக்கப்படும் ஆல்ககால்கள் ஆகும். இவ்வகைச் சேர்மங்களில் ஒரு எளிய மற்றும் முக்கியச் சேர்மம் 1-ஆக்டனால் ஆகும், இது கிளை இல்லாத கார்பன்களின் சங்கிலியைக் கொண்டுள்ளது. வணிக ரீதியாக முக்கியமான பிற ஆக்டானால்கள் 2-ஆக்டானால் மற்றும் 2-எத்தில்எக்சனால் ஆகும். சில ஆக்டானால்கள் இயற்கையாகவே சில அத்தியாவசிய எண்ணெய்களில் எசுத்தர்கள் வடிவில் காணப்படுகின்றன.

## மாற்றியங்கள்
இச்சேர்மத்திற்கு 89 மாற்றியங்கள் இருப்பதற்கான சாத்தியக்கூறுகள் உள்ளன. அவற்றில் சில:

* 1-ஆக்டனால்
* 2-ஆக்டனால்
* 2-எத்தைல்எக்சனால்

*

## மேற்கோள்கள்

பகுப்பு:ஆல்கனால்கள்